oli küll minu jaoks loodud. Sombune hommik, sooja 21,8C, paras tuuleke. Ja nii peaaegu õhtuni, päike hakkas end uuesti ilmutama umbes kella 5 paiku. Vihma ei tulnud, aga sest pole praegu veel lugu. Neljapäevane maru, mis meist üle käis, aitas aeda tublisti. Õnneks ei teinud ta siin suuremat kahju, aga  lähikonnas murdis ta suure hulga puid ja vallas lõi äike sisse 3 kohta. Suurim kahju oli ühe tühjana seisnud kuuri ja meist veidi kaugemal asuva elektrikilbi põleng.    Üle tüki aja nautisin õues olekut ja sai isegi pildistada. Selle ereda päikesevalguse käes ei saanud ju ühtki normaalse lillevärvusega fotot. Aed hakkab uuesti sini-kollaseks muutuma nagu kevadel.  Hostad õitsevad. Ma ei lõika kunagi maha nende õievarsi, mu meelest on need õitsvad puhmikud imeilusad. Ja kui hästi neil ikka toimib see kate. Tänu sellele, et pinnas on jahe, on kõik sordid ülilopsakad. Pole me neid ei kastnud  ega väetanud, rohimisest rääkimata.